K O R R A L D U S

Haapsalu,					                                        03. aprill 2013 nr 226

Projekteerimistingimuste kinnitamine 
(Jüriöö tn 7, Haapsalu)

Juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Jüriöö tn 7 kinnistul asuvate müügipaviljonide rekonstrueerimisprojekti projekteerimistingimused nr 15-13 (lisatud).
2.	Korraldus teha teatavaks ehitus- ja planeerimisosakonnale (Reimo Reimer).
3.	Korraldus jõustub teatavakstegemisest.

Urmas Sukles    
Linnapea   				Erko Kalev
				Linnasekretär

                                                                         Lisa 
Haapsalu Linnavalitsuse 
                                                                                         03.04.2013.a.
                                                                                                              korraldusele  nr 226

PROJEKTEERIMISTINGIMUSED NR 15-13
OLEMASOLEVATE TURUPAVIJLONIDE REKONSTRUERIMISPROJEKTI  KOOSTAMISEKS HOONESTATUD KINNISTULE.

ASUKOHT     	        Jüriöö tn 7, Haapsalu, Läänemaa 
                                           Kinnistu asub ajaloomälestisena riikliku kaitse all oleva Vana 
                                           kalmistu 50m kaitsevööndis. 
KINNISTU     
katastritunnus:                   18301:009:1320
registriosa number:             783732/7832 
pindala:                              2153m2
omanik:                              Haapsalu linn

1.	projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	Kehtiv detailplaneering: Jüriöö 7 kinnistu kohta kehtiv detailplaneering puudub.  
1.4	 Kinnistu sihtostarve:  ärimaa.
1.5	Kinnistu üldplaneeringu järgne juhtfunktsioon: ärimaa.
1.6	Kinnistul paiknevate ehitiste loetelu ehitisregistri andmetel: turuhoone (reg nr 
105000139).

2.	Linnaehituslikud ja arhitektuursed nõuded projekteerimiseks
2.1	ÜLDIST: käesolevate tingimuste alusel projekteeritakse olemasolevatele müügipaviljonidele uued katusekatted, varikatused, uued uksed jms. Turuhoonet käesolevate tingimustega ei projekteerita.
2.2	HOONESTUSALA: olemasolev. 
2.3	KRUNDI LUBATAV SUURIM EHITUSALUNE PIND: olemasolev + lisanduv varikatustealune pind.
2.4	EHITISTE LUBATUD SUURIM KÕRGUS: paviljonide olemasolevat kõrgust tõstetakse kuni 40cm. 
2.5	KORRUSTE ARV: 1 korrus. 
2.6	KATUSETÜÜP: paviljonidel säilib viilkatus.
2.7	KATUSEKALLE: projekteerimisel säilitatakse olemasoleva katuse räästanurk. 
2.8	KATUSEKATE: uued varikatused ja olemasolevad katused projekteerida sama katusekattega, nii eterniitkate asendatakse kas pleki, asbestivaba eterniidi, ruberoidi, onduline vms-ga.  
2.9	HARJAJOON/RÄÄSTAJOON: olemasolev.  
2.10	AKNAD: puitraamidega aknad.    
2.11	VÄLISUKSED: puidust.  
2.12	VÄLISVIIMISTLUS: välisseinad –puitlaudis; projekti koosseisus  esitada välisviimistluse pass. 
2.13	PIIRDED JA VÄRAVAD: olemasolevad. 
2.14	TULEOHUTUS: Tagada ehitise vastavus tuleohutusnõuetele.

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Lääne-Eesti  Päästekeskus, Muinsuskaitseamet. 

4.	Insenertehnilised nõuded projekteerimisele
4.1	Eriosi ei projekteerita.  

5.	Muud nõuded
5.1	Projekti koosseis peab vastama ehitusloa saamiseks ehitusprojektile esitatavatele 
nõuetele (MKM 17.09.2010. a määrus nr 67).
5.2	Projekteerimisel lähtuda Vabariigi Valitsuse 17.09.2010 määrusega nr 315 kehtestatud tuleohutusnõuetest.
5.3	Projektis peavad olema selgelt välja toodud ümberehitatavad konstruktsioonid. 
5.4	Asendiplaan koostada topo-geodeetilisel alusplaanil koos tehnovõrkudega mõõtkavas M1:500, mitte vanem kui kaks aastat. 
5.5	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. 

Käesolevad tingimused on kehtivad kahe aasta jooksul alates nende kinnitamisest.